section_heading: 2008.
paragraph_text: Prvi turnir u 2008. godini koji je odigrao bio je prvi Grand Slam turnir sezone - Australian Open. Fantastičnim igrama bez izgubljenog seta plasirao se u završnicu, pobijedivši pritom i Rogera Federera u poluzavršnici s 3:0, te tako prekinuo njegov niz od 10 uzastopnih završnica na Grand Slam turnirima. Federer je u tom meču imao 5:3 u prvom setu. Nije ga osvojio. Osvojio je još samo jedan gem u sljedećih 10. Novak je pokazao kako se može stati dominaciji Federera u tenisu. Prije je bila čista senzacija ako se Federer ne bi plasirao u završnicu, a od dolaska Novaka na veliku scenu, to je postala samo obična vijest. U završnici je Novak svladao nepostavljenog francuskog tenisača Jo-Wilfrieda Tsongu s 3:1. To mu je prva Grand Slam titula, i postao je prvi Srbin u povijesti kojem je to uspjelo u pojedinačnoj konkurenciji. Na Roland Garrosu je bio treći nositelj. Sreća ga nije mazila, pa je smješten u Nadalov dio ždrijeba s kojim se susreo u polufinalu. Trostruki pobjednik ovog turnira i branitelj naslova, Nadal, je nakon nepuna tri sata slavio s 3:0.